„ Markmiðið er að festa okkur enn betur í sessi í þessari deild “ Knattspyrnusumarið 2016 hefst formlega á sunnudaginn þegar leiknir verða fjórir leikir í Pepsí deild karla . ÍA er á sínu öðru tímabili í deild þeirra bestu , en liðið hafnaði í 7. sæti í fyrra og þykir það góður árangur hjá nýliðum . Það er alltaf gaman þegar stutt er í mót og við hlökkum til að taka slaginn , “ segir Gunnlaugur og markmið sumarsins er skýrt . „ Markmiðið er að festa okkur enn betur í sessi í þessari deild . Við náðum 7. sætinu síðast og vonandi getum við byggt ofan á það og lagt grunn að frekari velgengni Skagaliðsins á næstu árum , “ segir Gunnlaugur . Sjá nánar viðtal við Gulla Jóns í Skessuhorni vikunnar .